జేమ్స్ డైసన్ అవార్డు - 2023

ప్రతిష్టాత్మక జేమ్స్ డైసన్ అవార్డు (ఇండియా) 2023 సంవత్సరానికి తెలుగు యువకుడైన ప్రవీణ్ కుమార్ గెలుచుకున్నాడు. వినూత్న ఉత్పత్తుల తయారీ, పనితీరులో ఈ యువకుడు చూపించిన ప్రతిభకు అవార్డు అందించినట్లు నిర్వహణ కమిటీ ప్రకటించింది. ఆంధ్రప్రదేశ్ రాష్ట్రం శ్రీ పొట్టి శ్రీరాములు నెల్లూరు జిల్లా కావలి ప్రాంతానికి చెందిన ప్రవీణ్ కుమార్, ఐఐటి మద్రాస్ రీసెర్చ్ పార్క్ ఇంక్యుబేటర్ కేంద్రంగా మౌస్ వేర్ అనే అంకుర సంస్థను నిర్వహిస్తున్నాడు. సాంకేతికత, ఇతర డిజిటల్ పరికరాలు సైతం వాడలేని స్థితిలో ఉన్న దివ్యాంగుల కోసం ఈ సంస్థ ప్రత్యేక పరికరాలను రూపొందిస్తుంది. 'డెక్స్ ట్రోవేర్ డివైజెస్ ' అనే పిలిచే ఈ పరికరాలు వ్యక్తి కదలిక ద్వారా సెన్సార్లు సేకరించే సమాచారాన్ని స్వీకరించి అందుకు అనుగుణంగా పనిచేస్తాయి. జేమ్స్ డేసన్ అవార్డు యాజమాన్యం, దివ్యాంగుల సమస్యలను ఇంజనీరింగ్ ద్వారా సులువైన పరిష్కారాలు ఆవిష్కరించే యువతను ప్రోత్సహిస్తుంది. జేమ్స్ డేసన్ అవార్డుకు సంబంధించి భారత విజేతగా నిలిచిన ప్రవీణ్ ప్రపంచ స్థాయి పోటీలకు అర్హత సాధించాడు.

 మూలాలు